**พัชรา แวงวรรณ** (10 กันยายน พ.ศ. 2507 – 10 ตุลาคม พ.ศ. 2555) ชื่อเล่น **เอ๋** นักร้องหญิงที่มีชื่อเสียง เคยเป็นนักร้องนำของวงโอเวชั่น วงดนตรีไทยช่วงคริสต์ทศวรรษ 1980 ซึ่งวงโอเวชั่น เคยมีผลงานในช่วง พ.ศ. 2525 - 2532 กับสังกัดนิธิทัศน์ โปรโมชั่น

ประวัติ
-------

พัชรา แวงวรรณ เกิดเมื่อวันที่ 10 กันยายน พ.ศ. 2507 ที่ โรงพยาบาลราชวิถี จังหวัดพระนคร เป็นบุตรสาวคนเล็กในบรรดาบุตร 4 คน ของโกศล แวงวรรณ อดีตสมาชิกสภาผู้แทนราษฎรจังหวัดร้อยเอ็ด กับศรีสุดารัตน์ กาญจนรักษ์ ก่อนครอบครัวย้ายมาอาศัยอยู่ที่จังหวัดร้อยเอ็ด

พัชราเริ่มร้องเพลงตั้งแต่อายุ 9 ขวบ เมื่อเธอเรียนจบชั้นมัธยม เธอเข้าเป็นนักร้องที่โรงแรมแชงกรีล่า กรุงเทพมหานคร เป็นที่แรกในปี พ.ศ. 2524 เธอได้เข้าร่วมกับวงดนตรีชื่อ โอเวชั่น

ต่อมา พัชราและวงดิโอเวชั่นก็ได้เป็นศิลปินกลุ่มสังกัดนิธิทัศน์โปรโมชั่น ในปี พ.ศ. 2525

วงการบันเทิง
------------

### ดิ โอเวชั่น

อัลบั้มแรกของวงวางแผงเมื่อปี พ.ศ. 2525 ในชื่อว่า "รักและคิดถึง" มีเพลงดังอย่างเพลง รักและคิดถึง, ขอเป็นเพื่อนใจ ต่อมาในปี พ.ศ. 2526 ดิ โอเวชั่น ได้ออกอัลบั้มชุดที่ 2 ในชื่อว่า "ที่เก่าเวลาเดิม" มีเพลงเด่นอย่าง ที่เก่าเวลาเดิม ต่อมาในปี พ.ศ. 2527 ดิ โอเวชั่น ได้ออกอัลบั้มชุดที่ 3 ชื่อว่า "รักเธอเสมอ" มีเพลงเด่นอย่าง รักเธอเสมอ , อย่าให้เป็นเช่นนั้นเลย 

ต่อมาในปี พ.ศ. 2528 ทางวงก็ได้รับ "ไวยวุฒิ สกุลทรัพย์ไพศาล" (ขาว) พี่ชายแท้ๆ ของ วิรุฬ สกุลทรัพย์ไพศาล หรือ "ดำ ฟอร์เอฟเวอร์" ซึ่งได้รับการคัดเลือกให้เป็นนักร้องนำคนใหม่ของวงคู่กับ พัชรา นักร้องประจำวง เพื่อสร้างความแปลกใหม่ให้กับวง โดยในปีนั้น ทางวงได้ออกอัลบั้มชุดที่ 4 ในชื่อว่า "รักข้ามขอบฟ้า" มีเพลงเด่นคือเพลง รักข้ามขอบฟ้า , ฤทธิ์กามเทพ , พรุ่งนี้ฉันจะรักเธอจนตาย , คนไร้รัง 

ในปี พ.ศ. 2529 ดิ โอเวชั่น ได้ออกอัลบั้มชุดที่ 5 ในชื่อว่า "รักไม่รู้จบ" มีเพลงเด่นอย่างเช่นเพลง รักไม่รู้จบ , รักเอย , คนหลายใจ , ใจคนคอย โดยอัลบั้ม รักไม่รู้จบ ถือเป็นอัลบั้มชุดสุดท้ายของ พัชรา แวงวรรณ กับ ดิ โอเวชั่น เพราะหลังจากการโปรโมตอัลบั้มนี้ได้ซาลงไป ทางต้นสังกัด คือ นิธิทัศน์ ก็เห็นว่าเอ๋นั้นไม่เหมาะกับเพลงเร็ว เพราะแนวเสียงของเธอนั้นเหมาะกับเพลงช้ามากกว่า ทางนิธิทัศน์จึงได้ให้เธอแยกออกมาทำอัลบั้มเดี่ยว ทางวงจึงต้องหานักร้องหญิงคนใหม่มาแทน พัชรา นั่นคือ พรพิมล ธรรมสาร (ก้อย) โดยก้อยได้มาเป็นนักร้องนำของวงโอเวชั่น ในอัลบั้ม "เริ่มวัยรัก" (พ.ศ. 2530)

### ศิลปินเดี่ยว

อัลบั้มเดี่ยวชุดแรกของ พัชรา ได้ออกวางแผงในปี พ.ศ. 2530 โดยใช้ชื่อชุดว่า "เพียงดวงตาและรอยยิ้ม" อัลบั้มชุดนี้ประสบความสำเร็จอย่างมาก อัลบั้มชุดที่ 2 จึงออกวางแผงในปี พ.ศ. 2531 โดยใช้ชื่ออัลบั้มว่า "ไม่รักไม่เจ็บ" ต่อมาในปี พ.ศ. 2533 พัชรา ได้ออกอัลบั้มเดี่ยวชุดที่สาม ชื่อว่า "เพราะเรามาทีหลัง" โดยในชุดนี้มีเพลงเด่นอย่าง "เพราะเรามาทีหลัง"

หลังจากที่หายไปสองปี ในเดือนกันยายน พ.ศ. 2535 พัชรา ได้ออกอัลบั้มเดี่ยวชุดที่ 4 ในชื่อว่า "กล้ำกลืน"

ต่อมาในเดือนกรกฎาคม พ.ศ. 2536 พัชรา ออกอัลบั้มเดี่ยวชื่อ "แอบช้ำ"

ช่วง พ.ศ. 2537-2539 พัชราออกอัลบั้มเดี่ยวต่ออีกสองอัลบั้มในสังกัดนิธิทัศน์ ได้แก่ "ขื่นขม" และ "คลื่นซัดใจ"

ใน พ.ศ. 2540 พัชราออกอัลบั้มเดี่ยวสังกัดวีเอ็มพี โดยมีชื่ออัลบั้มว่า "ไม่มีคืนนั้นอีกแล้ว"

การเสียชีวิต
------------

พัชรา แวงวรรณ เสียชีวิตในวันที่ 10 ตุลาคม พ.ศ. 2555 ที่ริเวอร์ไซด์ นครลอสแอนเจลิส รัฐแคลิฟอร์เนีย สหรัฐอเมริกา หลังจากไปใช้ชีวิตอยู่ที่นั่นด้วยการร้องเพลงตามร้านอาหารและเป็นผู้ดูแลผู้สูงอายุเป็นเวลา 10 กว่าปี ขณะนั้นพัชรา แวงวรรณกำลังจะศึกษาต่อระดับปริญญาด้านนี้ โดยเจ้าหน้าที่ตำรวจสหรัฐฯ พบศพในลักษณะแขวนคอในโรงจอดรถ ที่บ้านพักซึ่งเช่าอยู่ตามลำพัง ขณะที่บางสำนักข่าวรายงานเสียชีวิตเพราะอุบัติเหตุทางรถยนต์

สุดท้ายได้ข้อสรุปจากการชันสูตรศพของตำรวจเมืองริเวอร์ไซต์ว่า พัชราเสียชีวิตเพราะฆ่าตัวตาย 
วันที่ 3 พฤศจิกายน พ.ศ. 2555 ครอบครัวของพัชรา และนฤชา เพ่งผล ตัวแทนจากนิธิทัศน์ เดินทางมารับศพพัชราที่อาคารคลังสินค้า ท่าอากาศยานสุวรรณภูมิ เพื่อเคลื่อนขบวนศพไปตั้งบำเพ็ญกุศล และสวดพระอภิธรรม ณ วัดสายไหม ตำบลคูคต อำเภอลำลูกกา จังหวัดปทุมธานี

บ่ายวันที่ 11 พฤศจิกายน พ.ศ. 2555 มีพิธีฌาปนกิจศพพัชรา โดยมีดาราหลายคนและประชาชนร่วมงานนับพันคน

ผลงานเพลง
---------

### อัลบั้มในนาม โอเวชั่น

#### รักและคิดถึง (2525) (นิธิทัศน์)

1. รักและคิดถึง
2. บุหงา ปัตตานี
3. ขอเป็นเพื่อนใจ
4. ยิ้มลวงใจ
5. พี่ลืมไม่ได้
6. เกล็ดแก้ว
7. ให้รัก
8. อิเหนารำพัน
9. บุษบาในฝัน
10. เสียงสะอื้นจากสายลม

#### ที่เก่าเวลาเดิม (2526) (นิธิทัศน์)

1. ที่เก่าเวลาเดิม
2. ดวงใจในดวงจันทร์
3. เวลาที่เหลืออยู่
4. เพลงนี้เพื่อเธอ
5. อย่าลืมฉัน
6. ตุ๊ดตู่กับแมวเหมียว
7. ป.ล.ฉันรักเธอ
8. เงา
9. หลงทาง
10. เพ้อ

#### รักเธอเสมอ (2527) (นิธิทัศน์)

1. ไม่อยากนั่งมอง
2. อย่าให้เป็นเช่นนั้นเลย
3. มารักกันใหม่
4. พี่ยังเหมือนเดิม
5. ฝากใจเคียงเธอ
6. มารักกันใหม่
7. รักเธอเสมอ
8. สายชล
9. โปรดหลีกทางรัก
10. ฝันรัก
11. ไกลเกินฝัน
12. อย่าให้เป็นเช่นนั้นเลย (บรรเลง)

#### รักข้ามขอบฟ้า (2528) (นิธิทัศน์)

1. รักข้ามขอบฟ้า
2. ไทยนิยมไทย
3. ซอยเดียวกัน
4. ตัวใครตัวมัน
5. ฝัน
6. พลังความคิดถึง
7. บอกฉันซิเธอรักใคร
8. คนไร้รัง
9. มิตรภาพโหด
10. วันเวลาแห่งรัก
11. ไม่อยากให้โลกนี้มีความรัก
12. พรุ่งนี้ฉันจะรักเธอจนตาย
13. ฤทธิ์กามเทพ
14. รอ

#### รักไม่รู้จบ (2529) (นิธิทัศน์)

1. รักเอย
2. รักริษยา
3. จำเลยรัก
4. ใจคะนึง
5. คิดถึงแม่
6. หึง
7. รักไม่รู้จบ
8. คนหลายใจ
9. สั่งนก
10. ใจคนคอย
11. พบรัก
12. หม้ายหัวใจ

### สตูดิโออัลบั้ม

#### เพียงดวงตาและรอยยิ้ม (2530) (นิธิทัศน์)

1. ลืมเสียเถิด
2. เพรียกหารัก
3. เพียงดวงตาและรอยยิ้ม
4. นี่แหละผู้ชาย
5. ในฝัน
6. ทุยใจดำ
7. หนี้รัก
8. เก็บรัก
9. อาลัยรัก
10. เหลือเพียงฝัน
11. บ้านของพรุ่งนี้
12. บ้านทรายทอง

#### ไม่รักไม่เจ็บ (2531) (นิธิทัศน์)

1. ไม่รักไม่เจ็บ
2. ใจนะใจ
3. เพียงสองเรา
4. แรงแห่งความคิดถึง
5. สองใจเรา
6. ใครกันเอย
7. ความผิดของใคร
8. ถอนใจไม่ขึ้น
9. หนาวลมขมรัก
10. สิ้นเยื่อขาดใย
11. รักร้าง
12. จากกันด้วยดี

#### เพราะเรามาทีหลัง (2533) (นิธิทัศน์)

1. เพราะเรามาทีหลัง
2. หมั่นมาหาบ้าง
3. จนป่านนี้
4. บทที่ต้องแสดง
5. เศร้า
6. ขอหยุดความทุกข์สักนาที
7. ขยาดรัก
8. คืนนั้น
9. ยอม
10. หัวใจที่คล้ายกัน

#### กล้ำกลืน (2535) (นิธิทัศน์)

1. กล้ำกลืน
2. ใครคนหนึ่งถึงใครสักคน
3. โง่รัก
4. หัวใจที่ว่างเปล่า
5. บาดตาตำใจ
6. เข็ดแล้วพอแล้ว
7. ลืมเสียเถิด
8. สิ้นเยื่อขาดใย
9. เราจะโทษใคร
10. ไม่มีที่ว่างสำหรับเธอ
11. ลืมไม่ลงปลงไม่ได้
12. รักหลอกลวง

#### แอบช้ำ (2536) (นิธิทัศน์)

1. แอบช้ำ
2. คนไม่รู้จักพอ
3. ประท้วงใจ
4. น้ำยาไม่มี
5. ฉันต้องทำใจ
6. รักแหลกลาญ
7. เจ็บช้ำ
8. ระกำใจ
9. ตรอมตรม
10. ทันตาเห็น
11. เซ็งเต็มทน
12. รักอีกหน่อย

#### ขื่นขม (2537) (นิธิทัศน์)

1. ขื่นขม
2. สาปแล้วคนใจดำ
3. ลืมฉันเถิด
4. รักไม่เป็นใจ
5. นึกว่าเป็นคนดี
6. ทั้งทั้งที่ยังรัก
7. หญิงก็มีหัวใจ
8. ช้ำรัก
9. ช้ำเหลือเกิน
10. เธอลวง
11. คร่ำครวญ
12. กลับไปดีกับเขา

#### คลื่นซัดใจ (2539) (นิธิทัศน์)

1. คลื่นซัดใจ
2. ปวดใจรัก
3. น้ำตาลวง
4. เสียทีรักเธอ
5. หลอกกันทำไม
6. ปรักปรำ
7. อยากให้ได้รู้
8. ทางใครทางมัน
9. รักคนผิด
10. ตัดหางปล่อยวัด
11. ท้าทาย
12. ไปให้พ้นสายตา

#### ไม่มีคืนนั้นอีกแล้ว (2540) (วีเอ็มพี)

1. ยาล้างใจ
2. ไม่มีคืนนั้นอีกแล้ว
3. รักเป็นรอง
4. เมฆดำผ่าน
5. ทำเกินไป
6. รักหลอกลวง
7. ลมรักลวง
8. ทนเจ็บ
9. เก็บใจไว้
10. ขอให้โชคดี

### อัลบั้มพิเศษ

#### 16 เพลงอมตะนิรันดร์กาล ชุดที่ 1 (ลั่นทม) (2531) (นิธิทัศน์)

1. ขวัญเรียม
2. รักเอ๋ยรักข้า
3. ให้
4. หยาดน้ำฝน หยดน้ำตา
5. หนามชีวิต
6. รักลอยลม
7. สายชล
8. หนี้รัก
9. ไม่เคยรักใครเท่าเธอ
10. ชีวิตเมื่อคิดไป
11. ความรักเจ้าขา
12. ปล่อยฉันไป
13. ชุมทางชีวิต
14. อยากจะร้องไห้
15. ฤทธิ์กามเทพ
16. มารักกันใหม่

#### 16 เพลงอมตะนิรันดร์กาล ชุดที่ 2 (ชบา) (2531) (นิธิทัศน์)

1. คนใจดำ
2. ลมจ๋า
3. เสน่หา
4. ผิดทางรัก
5. หนึ่งหญิงสองชาย
6. ถ้าฉันจะรัก
7. หนี้เสน่หา
8. ทำไมทำฉันได้
9. เศรษฐีน้ำตา
10. เท่านี้ก็ตรม
11. เขตฟ้าเขตฝัน
12. จันทร์ลับขอบน้ำ
13. รักเอย
14. รักข้ามขอบฟ้า
15. จำเลยรัก
16. คนหลายใจ

#### 16 เพลงอมตะนิรันดร์กาล ชุดที่ 3 (ราตรี) (2532) (นิธิทัศน์)

1. คนเดียวในดวงใจ
2. สนามอารมณ์
3. สิ้นสวาท
4. ม่านไทรย้อย
5. ความรักในดวงใจ
6. คิดถึงพี่
7. เก็บรัก
8. รักเธอเสมอ
9. ใจสนองใจ
10. จะคอยขวัญใจ
11. ราคาแห่งความคิดถึง
12. นี่หรือชาย
13. เป็นไปเสียได้
14. บ้านของเรา
15. รักริษยา
16. พรุ่งนี้ฉันจะรักเธอจนตาย

#### 16 เพลงอมตะยอดนิยมเงินล้าน (2532) (นิธิทัศน์)

1. ลืมเสียเถิด
2. รักและคิดถึง
3. พบรัก
4. เก็บรัก
5. หม้ายหัวใจ
6. อาลัยรัก
7. รักไม่รู้จบ
8. ไม่อยากให้โลกนี้มีความรัก
9. รักเธอเสมอ
10. ขอเป็นเพื่อนใจ
11. เหลือเพียงฝัน
12. อย่าให้เป็นเช่นนั้นเลย
13. พรุ่งนี้ฉันจะรักเธอจนตาย
14. เพรียกหารัก
15. รักริษยา
16. หลงทาง

#### รักและคิดถึง (2537) (นิธิทัศน์)

1. รักและคิดถึง
2. ขอเป็นเพื่อนใจ
3. อย่าให้เป็นเช่นนั้นเลย
4. หลงทาง
5. เพียงสองเรา
6. ร้องไห้กับตัวเอง
7. วิชามาร
8. อยากจะลืม
9. สิ้นสายสัมพันธ์
10. ใจน้ำแข็ง
11. รักประทับรอย
12. เชือดนิ่มนิ่ม

### อัลบั้มที่ร่วมร้องกับศิลปินคนอื่นๆ

#### 18 กะรัต 1 (2527) (นิธิทัศน์)

* จอมใจคนยาก (ร้องคู่กับ อู๋ อรรถพล)
* เพลงรักดอกไม้ป่า (ร้องคู่กับ อู๋ อรรถพล)

#### 18 กะรัต 2 (2527) (นิธิทัศน์)

* สำคัญที่ใจ (ร้องคู่กับ อู๋ อรรถพล)
* ม่านประเพณี (ร้องคู่กับ อู๋ อรรถพล)

#### 18 กะรัต 3 (2527) (นิธิทัศน์)

* ใจประสานใจ (รวมศิลปิน)
* หัวใจกุ๊กกิ๊ก (ร้องคู่กับ กุ้ง ตวงสิทธิ์)
* แรงรัก (ร้องคู่กับ กุ้ง ตวงสิทธิ์)
* อำลาอาลัย (ร้องคู่กับ กุ้ง ตวงสิทธิ์)

#### เพลงรักคู่โลก (2528)

* รัก (ร้องคู่กับ แซม ยุรนันท์)
* ชีวิตใหม่ (รวมศิลปิน)

#### แด่เธอผู้เป็นที่รัก (2528) (อัลบั้มนี้จัดทำเพื่อหารายได้มาสมทบทุนในการสร้างอาคารอุบัติเหตุฉุกเฉินของโรงพยาบาลพระมงกุฎเกล้า)

* นี่หรือชาย

#### เพลงคู่ซุปเปอร์คลาสสิค (ร่วมกับ อู๋ อรรถพล) (2533) (นิธิทัศน์)

1. จอมใจคนยาก
2. ม่านประเพณี
3. สำคัญที่ใจ
4. แรงรัก
5. เพลงรักดอกไม้ป่า
6. ลองเชื่อสักครั้ง
7. สาบานรัก
8. เวียงรักเวียงสวรรค์
9. จ้องตาฉันซิ
10. บาป

### อัลบั้มอื่นๆ

* อัลบั้มดนตรีจีน (ไม่ได้วางแผงจำหน่าย)

### เพลงประกอบภาพยนตร์

* รักและคิดถึง ost. รักกันวันละนิด (2526)
* หึง ost. นางกลางไฟ (2531)
* พบรัก ost. หากคุณรักใครสักคน (2531)
* เสน่หา ost. นววิมาน (2555) (ภายหลังเสียชีวิต)

ผลงานภาพยนตร์
-------------

* 18 กะรัต (2528) (ร่วมกับ กุ้ง ตวงสิทธิ์)

ผลงานละคร
---------

* มนต์จันทรา (2532) (ร่วมกับ เสกสรร ชัยเจริญ)

อ้างอิง
-------

1. ↑  ตำรวจสหรัฐพบศพพัชรา แวงวรรณ ในลักษณะแขวนคอ จากเนชั่นแชนแนล
2. ↑  บันเทิงเศร้า"เอ๋ –พัชรา แวงวรรณ"เสียชีวิตปริศนาที่สหรัฐฯ(Exclusive)
3. ↑  สยามดารา (4 พฤศจิกายน 2555). *แม่กอดโลงร่ำไห้รับศพ*พัชรา แวงวรรณ*ญาติตั้งบำเพ็ญกุศลวัดสายไหมลั่นยังทำใจไม่ได้ เก็บถาวร 2012-12-28 ที่ เวย์แบ็กแมชชีน*. เรียกดูเมื่อ 14 พฤษภาคม 2556
4. 1 2  พ่อนักร้องสาว"พัชรา แวงวรรณ"จี้กงสุลพิสูจน์ให้ชัด ลูกผูกคอตาย หวั่นฆาตกรรมอำพราง ชี้สามีเป็นตร.แอลเอ จากมติชน
5. ↑  ช็อกวงการอดีตนักร้องดัง'พัชรา แวงวรรณ'เสียชีวิตใน USA จากไทยรัฐ
6. ↑  ตร.สหรัฐพบศพพัชรา แวงวรรณ แขวนคอในโรงจอดรถ จากสนุกดอตคอม
7. ↑  "พัชรา แวงวรรณ" ประสบอุบัติเหตุที่อเมริกาเสียชีวิตแล้วครอบครัวข่าว 3 เก็บถาวร 2012-11-17 ที่ เวย์แบ็กแมชชีน
8. ↑  เผย 'พัชรา' ขัดแย้งกับแฟนก่อนผูกคอตาย จากไทยรัฐ
9. ↑  แม่กอดโลงร่ำไห้รับศพ 'พัชรา แวงวรรณ' จาก ไทยรัฐ
10. ↑  สู่สุคติ 'เอ๋-พัชรา' แฟนเพลงร่วมงานฌาปนกิจศพนับพัน จากไทยรัฐ